
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 717 


ΠΕΡ ΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση των όρων και περιορισμών δόμησης 
του εγκεκριμένου ρυμοτομικού σχεδίου του Δή¬ 
μου Βύρωνα (Ν. Αττικής). 1 

ΑΠΟΦΑΣΕΙΣ 

Μερική ανάκληση της αναγκαστικής απαλλο¬ 
τρίωσης που κηρύχθηκε με την υπ’ αριθμ. 
1056030/4721/14.9.1990 (ΦΕΚ 621/5.11.1990 τ. Δ') κοι¬ 
νή υπουργική απόφαση. 2 

Μερική ανάκληση της αναγκαστικής απαλλοτρίωσης 
που κηρύχθηκε με την υπ’ αριθμ. 1039285/2625/00 
10/6.5.1997 (ΦΕΚ 425/28.5.1997 τ. Δ') κοινή υπουρ¬ 
γική απόφαση, όπως αυτή διορθώθηκε με την υπ’ 


αριθμ. 1088065/9550/20.11.2002 όμοια. 3 

Αναστολή έκδοσης οικοδομικών αδειών και εκτέλε¬ 
σης οικοδομικών εργασιών στο ΟΤ 76, περιοχής 

58, του Δήμου Αθηναίων (Ν. Αττικής). 4 

Τροποποίηση σχεδίου πόλης στο Ο.Τ. 612 στη συνοι¬ 
κία «Καραγάτς» του Δήμου Βόλου για την ανα¬ 
γνώριση υφιστάμενης οδού Σπαλάθρων από οδό 
Μαυροκορδάτου έως I. Καρτάλη. 5 


ΔΙ ΑΤΑΓΜΑΤ Α 

(ΐ) 

Τροποποίηση των όρων και περιορισμών δόμησης του 
εγκεκριμένου ρυμοτομικού σχεδίου του Δήμου Βύ¬ 
ρωνα (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 160 του από 14.7.1999 π.δ/ 
τος «Κώδικας Βασικής Πολεοδομικής Νομοθεσίας» (Δ' 
580). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα (Α' 98). 

3. Την υπ’ αριθμ. 30958/1269/12.3.90 απόφαση του 
Υπουργού Περιβάλλοντος, Χωροταξίας και Δημοσίων 
Έργων «Έγκριση του Γ.Π.Σ του Δήμου Βύρωνα (Ν. Αττι¬ 
κής)» (Δ' 221), όπως αναδημοσιεύθηκε με την υπ’ αριθμ. 
101505/7705/23.1.1996 όμοια απόφαση (Δ' 108). 


31 Αυγούστου 2006 

4. Την υπ’ αριθμ. 4881/19.5.2004 απόφαση του 
Πρωθυπουργού και του Υπουργού Περιβάλλοντος, 
ΧωροταξίαςκαιΔημοσίωνΈργων«Ανάθεση αρμοδιοτήτων 
του Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 754). 

5. Την υπ’ αριθμ. 221/2005 γνωμοδότηση του δημοτικού 
Συμβουλίου Βύρωνα. 

6. Την υπ’ αριθμ. 222/2005 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

8. Την υπ’ αριθμ. 155/2006 γνωμοδότηση του Συμβουλίου 
της Επικράτειας, με πρόταση του Υφυπουργού 
Περιβάλλοντος,Χωροταξίας και Δημοσίων Έργων, 
αποφασίζουμε: 

Άρθρο 1 

Τροποποιούνται οι εξής όροι και περιορισμοί δόμησης 
του εγκεκριμένου ρυμοτομικού σχεδίου του Δήμου 
Βύρωνα (Ν. Αττικής) που καθορίστηκαν με το από 
24.7.1978 π.δ/γμα (Δ' 376) και ορίζονται ανά τομέα ως 
εξής: 

Α. Τομέας I 

- Συντελεστής δόμησης: τρία (3). 

- Μέγιστο επιτρεπόμενο ύψος των κτιρίων: δέκα οκτώ 
(18) μέτρα 

Τομέας II. 

- Συντελεστής δόμησης: δύο και έξι δέκατα (2,6). 

- Μέγιστο επιτρεπόμενο ύψος των κτιρίων: δέκα οκτώ 
(18) μέτρα 

Τομέας VI. 

- Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

- Συντελεστής δόμησης: ένα και επτά δέκατα (1,7) 

- Μέγιστο επιτρεπόμενο ύψος των κτιρίων: δέκα πέντε 
(15) μέτρα 

Τομέας VII. 

- Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

- Μέγιστο επιτρεπόμενο ύψος των κτιρίων: δώδεκα 
(12) μέτρα 

Τομέας IX. 

- Μέγιστο επιτρεπόμενο ύψος των κτιρίων: δώδεκα 
(12) μέτρα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Β. Επιπλέον των ανωτέρω ορίζονται και τα παρακάτω: 

1. Απαγορεύεται η τοποθέτηση διαφημιστικών πινα¬ 
κίδων, φωτεινών επιγραφών, διαφημιστικών πανώ και 
λοιπών κατασκευών επάνω στα κτίσματα. Εξαιρούνται 
οι ηλιακοί θερμοσίφωνες, οι κεραίες λήψης τηλεοπτι¬ 
κού σήματος και οι λυόμενες πέργολες (ξύλινες ή με¬ 
ταλλικές), εφόσον περιλαμβάνονται στο ιδεατό στερεό 
σύμφωνα με τον ΓΟΚ. Επιτρέπεται η τοποθέτηση δια¬ 
φημιστικών πινακίδων ή φωτεινών επιγραφών στις όψεις 
των κτιρίων μετά από έγκριση της ΕΠΑΕ. 

2. Επιβάλλεται η εγκατάσταση ενός μόνο κεντρικού 
συστήματος λήψης τηλεοπτικού σήματος ανά κτίριο. 
Σε υφιστάμενα κτίρια η παραπάνω διάταξη πρέπει να 
εφαρμοστεί εντός τριών ετών από την δημοσίευση του 
παρόντος π.δ/τος. 

3. Απαγορεύεται η κατασκευή συνεχόμενων εξωστών 
περιμετρικά στις προσόψεις των νέων οικοδομών. 


Γ. Κατά τα λοιπά ισχύουν οι όροι και περιορισμοί δό¬ 
μησης που έχουν καθορισθεί με το από 24.7.1978 π.δ/γμα 
(ΦΕΚ Δ' 376) καθώς και οι διατάξεις που αφορούν την 
δόμηση και ισχύουν για την περιοχή. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δη- 
μοσίων'Εργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙ Σ 

Αριθμ. 1059411/4631/0010 (2) 

Μερική ανάκληση της αναγκαστικής απαλλοτρίωσης που 
κηρύχθηκε με την υπ’ αριθμ. 1056030/4721/14.9.1990 
(ΦΕΚ 621/5.11.1990 τ. Δ') κοινή υπουργική απόφαση. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 3 του άρθρου 12 του 
ν. 2882/2001 «Κώδικας Αναγκαστικών Απαλλοτριώσεων 
Ακινήτων». 

2. Την υπ’ αριθμ. 1056030/4721/14.9.1990 (ΦΕΚ 621/5.11.1990 
τ. Δ') κοινή υπουργική απόφαση, σχετικά με την κήρυξη 
αναγκαστικής απαλλοτρίωσης για τη διάνοιξη της πε¬ 
ριμετρικής οδού Καβάλας από χ.θ. 4+936,37 μέχρι χ.θ. 
9+385 και την κατασκευή του κόμβου Αγ. Ανδρέα χ.θ. 
1+200 στο Ν. Καβάλας. 

3. Τα υπ’ αριθμ. Δ12α/φ18/30141/18.2.2000 και Δ 12α/φ 
18/0/34471/29.6.2004 έγγραφα του Υ.ΠΕ.ΧΩ.ΔΕ. 

4. Τη συντέλεση της απαλλοτρίωσης, σύμφωνα με τις 
διατάξεις του άρθρου 7 του ν.δ. 797/1971. 

5. Το υπ’ αριθμ. 4618/12.1.2006 έγγραφο του Ταμεί¬ 
ου Παρακαταθηκών και Δανείων και το υπ’ αριθμ. 
280/12.8.2005 δικαιολογητικό εγγραφής της Τράπεζας 
της Ελλάδος καθώς και τα υπ’ αριθμ. 4232/14.6.2005 και 
2893/16.5.2006 Διπλότυπα είσπραξης της Δ.Ο.Υ. Α' Κα¬ 
βάλας, από τα οποία προκύπτει ότι η αποζημίωση που 
καθορίσθηκε με τις υπ’ αριθμ. 1043680/4116/28.12.2004 και 
1003104/322/14.1.2005 αποφάσεις του Υπουργού Οικονο¬ 
μίας και Οικονομικών επεστράφη στο Δημόσιο. 

6. Την υπ’ αριθμ. 37930/ΔΙΟΕ/1264/14.10.2005 (ΦΕΚ 
1432/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων του Υφυπουργού Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ179/9.2.2006 (ΦΕΚ 204/2006 τ. Β') όμοια, απο¬ 
φασίζουμε: 

Ανακαλούμε μερικώς την απαλλοτρίωση που κηρύχθηκε 
με την υπ’ αριθμ. 1056030/4721/14.9.1990 (ΦΕΚ 621/5.11.1990 
τ. Δ') κοινή υπουργική απόφαση για τη διάνοιξη της πε¬ 
ριμετρικής οδού Καβάλας από χ.θ. 4+936,37 μέχρι χ.θ. 
9+385 και την κατασκευή του κόμβου Αγ. Ανδρέα χ.θ. 
1+200 στο Ν. Καβάλας, ως προς μέρος του ακινήτου 15, 
εμβαδού 834,85 τ.μ., το οποίο φαίνεται στο με κλίμακα 
1:500 ανακλητικό κτηματολογικό διάγραμμα και στον 
αντίστοιχο ανακλητικό πίνακα, τα οποία έχει συντάξει 
ο τοπογράφος μηχανικός Γ. Σακαλίδης κα έχει θεωρήσει 
ο Προϊστάμενος της Περιφέρειας Α.Μ.Θ. Μηνάς Δημητρι- 
άδης στις 5.1.2005, γιατί η έκταση αυτή δεν πρόκειται να 
χρησιμοποιηθεί για. τον σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ Ο. ΞΑΝΘΟΠΟΥΛΟΣ 


Αριθμ. 1062738/4882/Δ 0 010 (3) 

Μερική ανάκληση της αναγκαστικής απαλλοτρίωσης 
που κηρύχθηκε με την υπ’ αριθμ. 1039285/2625/001 
0/6.5.1997 (ΦΕΚ 425/28.5.1997 τ. Δ') κοινή υπουργική 
απόφαση, όπως αυτή διορθώθηκε με την υπ’ αριθμ. 
1088065/9550/20.11.2002 όμοια. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του ν. 2882/2001 (ΦΕΚ 
17/6.2.2001 τ. Α') «Κώδικας Αναγκαστικών Απαλλοτριώ¬ 
σεων Ακινήτων». 

2. Την υπ’ αριθμ. 1039285/2625/0010/6.5.1997 (ΦΕΚ 425/ 
28.5.1997 τ. Δ') κοινή υπουργική απόφαση, όπως αυτή 
διορθώθηκε με την υπ’ αριθμ. 1088065/9550/20.11.2002 
όμοια, με την οποία κηρύχθηκε αναγκαστική απαλλο¬ 
τρίωση για την ανέγερση διδακτηρίου του 6ου Νηπια¬ 
γωγείου Μεταμόρφωσης Αττικής. 

3. Το υπ’ αριθμ. 00004/001/Ρ002447/27.3.2006 δικαι- 
ολογητικό εγγραφής της Υπηρεσίας Συμψηφιστικών 
Συναλλαγών της Τράπεζας της Ελλάδος από το οποίο 
προκύπτει ότι η αποζημίωση που καθορίστηκε με την 
υπ’ αριθμ. 1089291/6709/Δ0010/30.9.2005 απόφαση του 
Υπουργού Οικονομίας & Οικονομικών επιστράφηκε στην 
Ο.Σ.Κ. ΑΈ. 

4. Το υπ’ αριθμ. 59024/ΣΤ1 /15.6.2005 έγγραφο του 
Υπουργείου Εθνικής Παιδείας & Θρησκευμάτων. 

5. Την από 25.6.2003 υπεύθυνη δήλωση των πρώην 
ιδιοκτητών με την οποία δέχονται την ανάκληση της 
απαλλοτρίωσης. 

6. Την υπ’ αριθμ. 37930/ΔΙΟΕ1264/14.10.20 05 (ΦΕΚ 1432/ 
14.10.2005 τ. Β') κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
καθορισμό αρμοδιοτήτων των Υφυπουργών Οικονομίας 
και Οικονομικών, όπως τροποποιήθηκε με την υπ’ αριθμ. 
5733/ΔΙΟΕ179/9.2.2006 (ΦΕΚ 204 τ. Β') όμοια, αποφασί¬ 
ζουμε: 

Ανακαλούμε μερικά την αναγκαστική απαλλοτρίω¬ 
ση που κηρύχθηκε με την υπ’ αριθμ. 1039285/2625/00 
10/6.5.1997 (ΦΕΚ 425/28.5.1997 τ. Δ') κοινή υπουργική 
απόφαση, όπως αυτή διορθώθηκε με την υπ’ αριθμ. 
1088065/9550/20.11.2002 όμοια, για την ανέγερση διδα¬ 
κτηρίου του 6ου Νηπιαγωγείου Μεταμόρφωσης Αττικής, 
ως προς την με α/α 2 ιδιοκτησία, εμβαδού 1.027 πι 2 , όπως 
αυτή εικονίζεται με κλίμακα 1:200 στο με αριθμό σχεδίου 
1249Α/27.4.2005 ανακλητικό κτηματολογικό διάγραμμα 
- πίνακα της Δ/νσης Προγραμματισμού & Γηπέδων της 
Ο.Σ.Κ. Α.Ε., νόμιμα θεωρημένο, επειδή δεν είναι ανα¬ 
γκαία για την εκπλήρωση του αρχικού ή άλλου σκοπού 
δημόσιας ωφέλειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Μ. ΓΙΑΝΝΑΚΟΥ 

Αριθμ. 31568 (4) 

Αναστολή έκδοσης οικοδομικών αδειών και εκτέλεσης 
οικοδομικών εργασιών στο ΟΤ 76, περιοχής 58, του 
Δήμου Αθηναίων (Ν. Αττικής). 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του κώδικα βασικής πολεοδομικής νομοθεσίας, που 
κυρώθηκε με το άρθρο πρώτο του από 14.7.1999 π.δ/τος 
(Δ' 580). 

2. Τις διατάξεις του άρθρου 25 παρ. 9β του ν. 2508/1997 
«Βιώσιμη οικιστική ανάπτυξη των πόλεων και οικισμών 
της χώρας και άλλες διατάξεις» (Α' 124). 

3. Τις διατάξεις του άρθρου 90 του κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων'Εργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων'Εργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 754/19.5.2004). 


5. Την υπ’ αριθμ. 2231/27.6.2005 γνωμοδότηση του δη¬ 
μοτικού συμβουλίου Αθηναίων. 

6. Το υπ’ αριθμ. 116/11.7.2006 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α'. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

1. Αναστέλλεται για ένα (1) έτος η χορήγηση οικοδομι¬ 
κών αδειών και η εκτέλεση οικοδομικών εργασιών στο 
ΟΤ 76, περιοχής 58 του Δήμου Αθηναίων (Ν. Αττικής), 
όπως αυτό φαίνεται περικλεισμένο με μπλε συνεχή 
γραμμή στο σχετικό πρωτότυπο διάγραμμα σε κλίμα¬ 
κα 1: 1000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθμ. 
31568/2006 πράξη του και που αντίτυπο του σε φωτο¬ 
σμίκρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 5310 (5) 

Τροποποίηση σχεδίου πόλης στο Ο.Τ. 612 στη συνοικία 
«Καραγάτς» του Δήμου Βόλου για την αναγνώριση 
υφιστάμενης οδού Σπαλάθρων από οδό Μαυροκορ- 
δάτου έως I. Καρτάλη. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

Τις διατάξεις των άρθρων 3 και 70 του ΝΔ. της 17.7.1923 
(ΦΕΚ 228 Α') «περί σχεδίων πόλεων κ.λπ.», όπως τροπο¬ 
ποιήθηκε και συμπληρώθηκε μεταγενέστερα. 

Τις διατάξεις του άρθρου 29 του ν. 2831/2000 (ΦΕΚ 140 
Α') «περί τροποποίησης του Γ.Ο.Κ. (ν. 1577/1985) και άλ¬ 
λες διατάξεις», όπως τροποποιήθηκε με το ν. 3044/2002 
(ΦΕΚ 197 Α'). 

Την υπ’ αριθμ. 334/2005 απόφαση Δημοτικού Συμβου¬ 
λίου Βόλου, με την οποία προτείνεται η συγκεκριμένη 
τροποποίηση. 

Την υπ’ αριθμ. 2596/10.5.2006 εισήγηση της Δ/νσης 
ΧΩ.Π.Ε. Ν.Α.Μαγνησίας προς το ΣΧΟΠ Νομού Μαγνη¬ 
σίας. 

Το από 1.6.2006 Πρακτικό του ΣΧΟΠ Νομού Μαγνη¬ 
σίας το οποίο γνωμοδοτεί θετικά για την έγκριση της 
ανωτέρω τροποποίησης. 

ΚΑΙ ΕΠΕΙΔΗ 

1. Η προτεινόμενη τροποποίηση για την αναγνώριση 
υφιστάμενης διαμορφωμένης οδού προ του 1923 καλύ¬ 
πτει πολεοδομικές ανάγκες αναγόμενες στην υγιεινή, 
ασφάλεια και κυκλοφορία της πόλης. 


2. Η αναγνώριση της οδού Σπαλάθρων πλάτους 3,00 
μέτρων συμβάλλει στην αύξηση των κοινοχρήστων χώ¬ 
ρων, αποφασίζουμε: 

Την έγκριση της τροποποίησης του εγκεκριμένου 
σχεδίου πόλης Δήμου Βόλου στο Ο.Τ. 612 στη συνοικία 
«Καραγάτς» για την αναγνώριση της υφιστάμενης δι¬ 
αμορφωμένης οδού Σπαλάθρων πλάτους 3,00 μέτρων, 
όπως αποτυπώνεται στο συνημμένο τοπογραφικό δι¬ 
άγραμμα κλίμακας 1:500 που συνοδεύει την υπ’ αριθμ. 
334/2005 απόφαση του Δημοτικού Συμβουλίου Βόλου 
Νομού Μαγνησίας. 

Από τις διατάξεις της απόφασης αυτής δεν προκα- 
λείται δαπάνη σε βάρος του δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσί¬ 
ευσης. 

Αμέσως μετά τη δημοσίευση της απόφασης αυτής 
στην Εφημερίδα της Κυβερνήσεως, ακριβές αντίγραφο 
του πρωτοτύπου τοπογραφικού διαγράμματος που τη 
συνοδεύει, θα αναρτηθεί στον πίνακα ανακοινώσεων 
της Διεύθυνσης ΧΩ.Π.Ε. της Νομαρχιακής Αυτοδιοίκη¬ 
σης Μαγνησίας επί Ιδήμερον για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Ιουλίου 2006 

Ο Νομάρχης 
ΙΩΑΝΝΗΣ ΠΡΙΝΤΖΟΣ 

